cyanic-selkie/wikianc huggingface dataset:
O Fortuna
thumb|”O Fortuna” Carmina Buranan käsikirjoituksessa. Runo täyttää sivun kuusi viimeistä säettä. O Fortuna on keskiaikainen latinankielinen goliardinen runo, joka kirjoitettiin 1200-luvun alussa, osana kokoelmaa Carmina Burana. Runo kertoo Fortunasta, vääjäämättömästä kohtalosta, joka koskettaa niin jumalia kuin ihmisiä roomalaisessa mytologiassa.
Carl Orffin sävellys
Saksalainen säveltäjä Carl Orff sovitti ”O Fortunan” kuorolle ja orkesterille vuosina 1935–1936 osaksi kantaattiaan Carmina Burana, jossa se toistuu ensimmäisenä ja viimeisenä osana. Teos esitettiin ensimmäisen kerran 8. kesäkuuta 1937.
BBC ilmoitti vuonna 2009, että Orffin ”O Fortunasta” vuonna 1973 tehty saksalainen levytys oli edellisen 75 vuoden aikana eniten julkisesti soitettu klassisen musiikin teos.
Runon sanat
O Fortuna velut luna statu variabilis, semper crescis aut decrescis; vita detestabilis nunc obdurat et tunc curat ludo mentis aciem, egestatem, potestatem dissolvit ut glaciem.
Sors immanis et inanis, rota tu volubilis, status malus, vana salus semper dissolubilis, obumbrata et velata michi quoque niteris; nunc per ludum dorsum nudum fero tui sceleris.
Sors salutis et virtutis michi nunc contraria, est affectus et defectus semper in angaria. Hac in hora sine mora corde pulsum tangite; quod per sortem sternit fortem, mecum omnes plangite!
Cedric Maxwell
Cedric Bryan Maxwell (s. 21. marraskuuta 1955 Kinston ) on yhdysvaltalainen entinen koripalloilija.
Ura
Maxwell pelasi yliopistokoripalloa Charlottessa vuosina 1973–1977. Hän osallistui NBA:n vuoden 1977 varaustilaisuuteen, jossa Boston Celtics varasi hänet kahdentenatoista pelaajana. Tilastojen valossa hänen paras kautensa oli kausi 1978–1979, jolloin hän teki 19,0 pistettä ja otti 9,9 levypalloa ottelua kohden. Ensimmäisen NBA-mestaruutensa Maxwell voitti kaudella 1980–1981, jolloin hänet valittiin myös finaalien arvokkaimmaksi pelaajaksi. Seuraavan kerran Maxwell voitti mestaruuden kaudella 1983–1984. Hän edusti Bostonia vuoteen 1985 asti, jonka jälkeen hänet kaupattiin Los Angeles Clippersille vaihdossa Bill Waltoniin ja ykköskierroksen varaukseen. Maxwell pelasi Clippersissa puolitoista kautta, jonka jälkeen hänet myytiin Houston Rocketsille, jossa hän vietti yhden kauden. Lokakuussa 1988 hänen pelioikeutensa myytiin Washington Bulletsille, mutta hän ei koskaan edustanut seuraa.
LOSMoN
LOSMoN eli SMAJ-tauti kuuluu Suomen yleisimpiin motoneuronitauteihin. SMAJ-taudin virallinen nimi on Jokela-tyypin spinaalinen lihasatrofia, joka tunnetaan myös nimellä LOSMoN-tauti. LOSMoN on perinnöllinen motoneuronitauti, joka vaurioittaa selkäytimen alempia liikehermosoluja. Sen tyypillisiä oireita ovat lihaskivut, krampit ja lihasnykinät. Se etenee hitaasti eikä lyhennä elinikää, toisin kuin esimerkiksi ALS-tauti. Tautia on todettu toistaiseksi ainoastaan Suomessa ja yleisimmin Pohjois-Karjalassa. Tauti periytyy vallitsevan autosomaalisen periytymiskuvion mukaan, ja lapsilla on 50 prosentin mahdollisuus sairastua, mikäli toinen vanhemmista kantaa taudin aiheuttavaa mutaatiota. Monet LOSMoN- tautia sairastavat on aluksi diagnosoitu virheellisesti vakavaa ALS-tautia sairastaviksi. Väitöskirjan taudista tehnyt Manu Jokela pitää tärkeänä oikean diagnoosin saamista turhien pelkojen välttämiseksi.
Taudin aiheuttaa kromosomissa 22 sijaitsevan mitokondriaalista proteiinia koodaavan CHCHD10-geenin mutaatio c.197G>T p.G66V, joka on kaikilla tutkituilla.
André Malherbe
right|thumb André Malherbe (1956 Huy, Belgia – 24. marraskuuta 2022 ) oli belgialainen motocrosskuljettaja. Hän voitti motocrossin maailmanmestaruuden isoimmassa eli 500-kuutioisten luokassa vuosina 1980, 1981 ja 1984. Sarjan toiseksi hän sijoittui vuosina 1983, 1985 ja 1986.
Malherbe lopetti motocross-uransa vuonna 1986 ja siirtyi ajamaan erämaaralleja. Hänen viimeinen kilpailunsa oli vuoden 1988 Pariisi–Dakar-ralli, jossa hän kaatui vakavasti. Malherbe mursi niskansa ja oli loppuelämänsä neliraajahalvaantunut.
Tourlí
Tourlí-vuori sijaitsee Omalóksen ylätasangon länsilaidalla Plataniáksen kunnassa Chanián alueyksikössä lähellä Agía Eirínin rotkon pohjoispäätä. Sen länsipuolella sijaitsee Apopigádi-vuori ja kaakkoispuolella Lefká Órin huippu Volakiás.
950 Ahrensa
950 Ahrensa on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1921. Pikkuplaneetan nimi tulee löytäjän ystäväperheen (Ahrens) mukaan. Ennen nimeämistään asteroidi tunnettiin tunnuksella 1921 JP. Ahrensan läpimitta on vain noin 15 kilometriä. Sen pyörähdysaika on hyvin pitkä, jopa 202 tuntia.
The Resident
The Resident on vuonna 2011 ilmestynyt kauhuelokuva, jonka on ohjannut Antti J. Jokinen ja jonka pääosassa näyttelevät Hilary Swank, Jeffrey Dean Morgan ja Christopher Lee.
Tuotanto
Hilary Swank otti itse yhteyttä tekijöihin etsiskeltyään produktioksi pienimuotoista psykologista ja eroottista trilleriä. Ohjaaja Jokinen kertoo joutuneensa "hieman suostuttelemaan" Christopher Leeta independent-tyyppisen tuotantoon, jossa useimmat joutuivat tinkimään palkastaan.
Elokuva kuvattiin New Yorkin kaupungissa sekä New Mexicon osavaltiossa Yhdysvalloissa toukokuun ja heinäkuun välillä vuonna 2009.
Juoni
Elokuvassa aviomiehestään eronnut tohtori Juliet (Swank) on aloittamassa uutta elämäänsä Brooklynissä upeassa talossa. Talossa alkaa kuitenkin tapahtua outoja ja hän alkaa uskoa, ettei ole talossa yksin.
Julkaisu
Elokuva julkaistiin Yhdysvalloissa suoraan DVD:lle 29. maaliskuuta. Se julkaistiin kuitenkin joissain maissa elokuvateattereissa, kuten Isossa-Britanniassa 11. maaliskuuta 2011, Alankomaissa 7. huhtikuuta 2011 ja Suomessa 26. kesäkuuta 2011.
Darren Till
Darren Till (s. 24. joulukuuta 1992 Liverpool) on englantilainen vapaaottelija ja entinen thainyrkkeilijä. Hän on otellut UFC:ssä vuodesta 2015 lähtien.
Alkuvuodet
Till aloitti harjoittelemaan thainyrkkeilyä 12-vuotiaana ja siirtyi 15-vuotiaana ammattilaiseksi. Voitettuaan K–1 Euroopan mestaruuden potkunyrkkeilyssä hän siirtyi 17-vuotiaana harjoittelemaan vapaaottelua Team Kaobon salille.
Vapaaottelu
Till muutti Brasiliaan aloittaakseen vapaaottelu-uransa, jossa hänen oli alun perin määrä olla vain puoli vuotta, mutta päätyi olemaan yli kolme vuotta.
UFC
Till siirtyi ottelemaan UFC:hen 2015, jossa hän kohtasi Wendell de Oliveiran Brasiliassa. Till voitti ottelun toisessa erässä tyrmäyksellä kyynärpäälyönnein. Lokakuussa hän otteli toisen ottelunsa Nicolas Dalbya vastaan, joka päättyi tasapeliin. Kaksikon ottelu palkittiin Illan kamppailu bonuksella.
Till palasi takaisin ottelemaan 2017 kärsittyään olkapäävammasta. Hän kohtasi toukokuussa Jessin Ayarin. Ottelua ei käyty virallisessa välisarjan painoluokassa, koska Till painoi yli sallitun painorajan. Hän voitti ottelun tuomariäänin (30–27, 30–27, 29–27). Syyskuussa Till kohtasi Bojan Veličkovićin, jonka hän voitti myös tuomariäänin (30–27, 30–27, 30–27). Vain kuukautta myöhemmin Till otteli seuraavaksi Puolassa Donald Cerronea vastaan, jonka oli samalla ensimmäinen kerta kun hän oli illan pääotteluna. Till voitti ottelun ensimmäisen erän lopulla teknisellä tyrmäyksellä ja ansaitsi voitostaan Illan suoritus bonuksen.
2018 Till aloitti vuoden ottelemalla toukokuussa entistä välisarjan mestaruuden haastajaa Stephen Thompsonia vastaan. Ottelu jouduttiin käymään muussa painoluokassa, kun Till ei punnituksessa painanut välisarjaan vaadittavaa painoa. Till voitti Liverpoolissa käydyn kamppailun tuomariäänin (48–47, 49–46, 49–46).
Välisarjan mestaruuden haastaminen ja siirtyminen keskisarjaan
Voiton jälkeen Till sai tilaisuuden otella välisarjan mestaruudesta hallitsevaa mestaria Tyron Woodleyta vastaan, joka puolusti mestaruuttaan neljättä kertaa. Ottelu käytiin UFC 228 -tapahtumassa 8. syyskuuta 2018, Dallasissa. Till hävisi kamppailun luovutuksella toisessa erässä, kun Woodley lyönti pudotti hänet mattoo, jossa Till jäi D'Arce kuristukseen.
2019 Till palasi pitkän tauon jälkeen takaisin ottelemaan kohdattuaan Jorge Masvidalin Lontoossa. Maaliskuussa käyty kamppailu päättyi toisen erän tyrmäys tappioon. Kaksikon välinen kamppailu palkittiin myös Illan kamppailu bonuksella. 26. elokuuta Till ilmoitti siirtyvänsä keskisarjaan, jossa hän kohtasi ensimmäisessä ottelussaan Kelvin Gastelumin. Till voitti kamppailun hajaäänin (27–30, 29–28, 30–27).
2020 Till otteli heinäkuussa entistä keskisarjan mestaria Robert Whittakeria vastaan Yas saarella, Abu Dhabissa. Hän hävisi tasaisen pääkamppailun tuomariäänin (47-48, 47-48, 47-48).
Otto Abraham Boije
Otto Abraham Boije af Gennäs (7. maaliskuuta 1797 – 30. lokakuuta 1865 Turku) oli suomalainen vapaaherra, eversti ja Mikkelin läänin kuvernööri vuosina 1840–1847.
Boije kuului suomalaisen Boije af Gennäsin aatelissuvun vapaaherralliseen haaraan. Hänen isänsä, kapteeni Bengt Axel Boije oli saanut vapaaherran arvon setänsä Hans Henrik Boijen adoptoitua tämän. Boije aloitti upseerinuransa Suomen topografikunnan aliluutnanttina vuonna 1812 ja sai kaksi vuotta myöhemmin luutnantin arvon. Vuonna 1818 hän siirtyi kapteenina Suomen kadettikouluun ja vuonna 1823 everstiluutnanttina Viipurin jalkaväkirykmenttiin, jonka komentaja hänestä tuli 1831. Boije sai vuonna 1834 everstin arvon ja siirtyi seuraavana vuonna Venäjän jalkaväkeen, josta hän erosi vuonna 1838. Hänet nimitettiin marraskuussa 1840 Mikkelin läänin kuvernööriksi, missä tehtävässä hän jatkoi marraskuuhun 1847.
Boijen tullessa kuvernööriksi läänin pääkaupunki Mikkeli oli vastikään perustettu. Lääninhallituksen talo valmistui hänen kuvernöörikautenaan, ja hän perusti omilla varoillaan taloa ympäröivään kortteliin puiston. Boije tiettävästi suunnitteli vuonna 1842 käyttöön otetun Mikkelin ensimmäisen vaakunan.
Boijen puolisona oli vuodesta 1827 viipurilaisen kauppiaan tytär Amalia Jaenisch. Heillä ei ollut lapsia. Boije omisti Linnunpään kartanon Piikkiössä vuosina 1849–1862.
Arthur Béliveau
Arthur Béliveau (2. maaliskuuta 1870 – 14. syyskuuta 1955) oli kanadalainen roomalaiskatolinen arkkipiispa. Hänet vihittiin papiksi 24. syyskuuta 1893 ja nimitettiin Saint-Bonifacen arkkihiippakunnan vihkipiispaksi sekä Dometiopoliin titulaaripiispaksi 24. toukokuuta 1913. Piispaksi vihkiminen seurasi 25. heinäkuuta. Pääkonsekraattorina toimi Louis Philip Adélard Langevin, jota avustivat Albert Pascal ja Olivier Elzéar Mathieu.
9. marraskuuta 1915 Béliveau sai nimityksen Saint-Bonifacen arkkipiispaksi, jona hän toimi, kunnes kuoli 85-vuotiaana virassa.
ISSPIC
ISSPIC (International Symposium on Small Structures and Inorganic Clusters, suom. Kansainvälinen nanorakenteiden ja epäorgaanisten klustereiden symposiumi) on merkittävä kansainvälinen nanotieteen ja -teknologian alan konferenssi. Konferenssissa nanotieteen tutkijat esittelevät uusimpia atomi- ja molekyyliklustereiden, nanopartikkeleiden ja nanorakenteiden tutkimuksessa saavutettuja tutkimustuloksia sekä tarkastelevat erilaisia uusia tieteellisiä lähestymistapoja näihin aiheisiin. Samalla etsitään uusia nanotieteellisiä sovelluksia. Symposiumi järjestetään joka toinen vuosi.
Konferenssit
ISSPIC järjestettiin ensimmäistä kertaa vuonna 1976. Ensimmäisen konferenssin puheenjohtajana toimi tiiviin aineen fysiikan tutkija Jacques Friedel (1921-2014). Neljän vuosikymmenen aikana tapahtumasta on kehittynyt merkittävin nanotieteen kansainvälinen konferenssi. Aluksi tapahtuma järjestettiin neljän vuoden välein, mutta 90-luvulta lähtien se on pidetty joka toinen vuosi.
Järjestyksessään 17. ISSPIC-konferenssi pidettiin syyskuussa 2014 Japanin Fukuokassa, ja 18. konferenssi elokuussa 2016 Jyväskylässä. Jyväskylän konferenssin järjesti Jyväskylän yliopiston Nanotiedekeskus, ja sen puheenjohtajana toimi professori Hannu Häkkinen.
ISSPIC-konferenssit :
Pekka Hieta
Pekka Hieta (s. 21. syyskuuta 1953 Kemijärvi) on suomalainen entinen jalkapalloilija.
Maalivahtina pelannut Hieta edusti urallaan Kuopion Palloseuraa 1971–1973, Kuusysiä 1974 ja Kopareita 1975–1981. Hän pelasi kymmenen kauden aikana kaikkiaan 193 pääsarjatason ottelua. Maajoukkueessa Hieta pelasi kolme maaottelua vuosina 1977–1979.
Hieta on toiminut pelaajauran jälkeen maalivahtivalmentajana muun muassa Kuopion Palloseurassa.
Hieta tunnettiin pelikentillä lempinimellä ”Pulu”.
Georg von Vollmar
thumb|upright|Georg Heinrich von Vollmar Georg Heinrich von Vollmar (7. maaliskuuta 1850 München, Saksa − 30. kesäkuuta 1922) oli saksalainen sosiaalidemokraattinen poliitikko. Hän otti baijerilaisena upseerina osaa vuoden 1866 sotaan, palveli sen jälkeen paavin sotajoukossa, mutta siirtyi pian Baijerin rautateiden palvelukseen. Vuoden 1870−1871 sodassa hän rautatievirkamiehenä haavoittui pahasti, minkä jälkeen ryhtyi harjoittamaan monipuolisia opintoja, jotka veivät hänet 1876 sosiaalidemokraattiseen puolueeseen. Vuodesta 1877 Vollmar toimitti lehteä Dresdener Volkszeitung. Hänet tuomittiin sittemmin vankeusrangaistukseen ja karkotettavaksi. Hän oli Saksan valtiopäivien sekä Saksin ja Baijerin maapäivien jäsen. Vollmar kuului puolueensa oikeistoon, niin sanottuun revisionistiseen suuntaan. Hän julkaisi muun muassa teokset Der isolierte sozialistische Staat (1880), Über die nächsten Aufgaben der Sozialdemokratie ja Über Staatssocialismus (1892).
Screen Actors Guild Awards 2006
<div style="float: right; font-size: smaller; background-color:#ABCDEF; padding: 12px; margin-left: 5em; margin-bottom: 2em; width: 180px" align="center"> Screen Actors Guild Awards 2006 29. tammikuuta 2006
Miespääosa: Philip Seymour Hoffman
Naispääosa: Reese Witherspoon
Draamasarja:
Näyttelijäkokoonpano: Lost
Miespääosa: Kiefer Sutherland
Naispääosa: Sandra Oh
Näyttelijäkokoonpano: Täydelliset naiset
Miespääosa: Sean Hayes
Naispääosa: Felicity Huffman
Eniten ehdokkuuksia:
Elokuva: Brokeback Mountain (4)
TV: Empire Falls ja Boston Legal (4)
Eniten palkintoja:
TV: Täydelliset naiset (2) Screen Actors Guild Awards 2006 oli järjestyksessään 12. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksista vuoden 2005 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 29. tammikuuta 2006.
Voittajat ja ehdokkaat
Voittajat on listattu ensimmäisenä ja lihavoitu.
Cam Talbot
Cameron Talbot (s. 5. heinäkuuta 1987 Caledonia, Ontario) on kanadalainen jääkiekkomaalivahti, joka pelaa tällä hetkellä NHL-seura Los Angeles Kingsissä. Talbotia ei ole varattu NHL:ään.
Olaus Lauraeus
Olaus Olai (Olli Ollinpoika) Lauraeus (noin 1650 Kalajoki – 13. toukokuuta 1690 Oulu) oli suomalainen Oulun triviaalikoulun rehtori ja kalevalamittaa käyttänyt runoilija. Lauraeus kirjoitti runojaan latinaksi, ruotsiksi ja suomeksi.
Cam Talbot
NHL-ura
New York Rangers kiinnitti vapaana agenttina olleen Talbotin 30. maaliskuuta 2010. Talbot vietti kaudet 2010–2013 pelaten lähinnä Rangersin farmijoukkue Connecticut Whalessa.
Talbot nousi kaudella Rangersin kakkosmaalivahdiksi Martin Bironin lopetettua uransa. Talbot teki NHL-debyyttinsä Philadelphia Flyersia vastaan 24. lokakuuta. Ensimmäinen voitto NHL:ssä tuli seuraavassa pelissä Detroit Red Wingsiä vastaan 26. lokakuuta. Talbot pelasi ensimmäisen nollapelinsä 16. marraskuuta. Kauden aikana hän pelasi yhteensä 21 ottelussa torjuntaprosentilla 94,1%.
Talbot pelasi NHL-kaudella 36:ssa ottelussa, joista 34:ssä aloittavana maalivahtina. Rangers voitti näistä otteluista 21. Talbotin torjuntaprosentti oli 92,6 ja päästettyjen maalien keskiarvo 2,21. Hän sai paljon vastuuta keväällä 2015, kun Henrik Lundqvist oli sivussa 25 ottelua niskavamman vuoksi. Talbot pelasi Lundqvistin ollessa loukkaantuneena 23 ottelua, joista Rangers voitti 16.
Olaus Lauraeus
Lauraeus toimi Turun katedraalikoulun laulunopettajana (director cantus) vuodesta 1678, Turun tuomiokapitulin notaarina 1681 sekä Oulun triviaalikoulun rehtorina vuodesta 1681.
Cam Talbot
NHL-ura
Talbot ja Rangers solmivat yhden vuoden jatkosopimuksen joulukuussa 2014. Sopimus kattoi kauden. Talbot siirtyi kuitenkin 27. kesäkuuta 2015, NHL:n varaustilaisuuden 2015 järjestämisen aikaan, Edmonton Oilersiin Oilersin ja Rangersin välisessä vaihtokaupassa. Oilers sai Rangersiltä Talbotin lisäksi seitsemännen kierroksen varausvuoron varaustilaisuudessa 2015 ja Rangers sai Oilersilta kolme varausvuoroa samassa varaustilaisuudessa, toisen, kolmannen ja seitsemännen kierroksen varausvuorot.
Olaus Lauraeus
Lauraeus julkaisi vuonna 1680 juhlarunon kuningatar Ulrika Eleonoran kruunajaisten johdosta ja myöhemmin Oulussa asuessaan hän laati vuonna 1686 latinankielisen logiikan oppikirjan Enchridion logicum koulunsa käyttöön. Lauraeus suomensi myös Ruotsin hallituksen julistuksia ja asetuksia, teki hautajais- ja valitusrunoja sekä laati muistokirjasen veljensä Gabriel Olai Lauraeuksen kuoltua 1681.
Cam Talbot
NHL-ura
Oilersissa Talbot pelasi aloittavana maalivahtina, kunnes Mikko Koskinen syrjäytti hänet. Oilersin ja Talbotin tiet erosivat helmikuussa 2019, kun Oilers suoritti vaihtokaupan Philadelphia Flyersin kanssa vaihtaen Talbotin Anthony Stolarziin. Kaudeksi Talbot teki sopimuksen Calgary Flamesin kanssa.
Olaus Lauraeus
Olaus Lauraeus oli naimisissa Kajaanin linnan komendantin, majuri Juhana Pietarinpoika Forsmanin tyttären Anna Forsmanin (1663–1726) kanssa. Heidän poikansa Olaus Olai Lauraeus (noin 1680–1729) toimi Euran kirkkoherrana. Olaus Lauraeuksen veljenpoika ja kasvattipoika oli Turun akatemian ensimmäinen teologian professori Gabriel Lauraeus.
Cam Talbot
NHL-ura
Lokakuussa 2020 Talbot teki vapaana agenttina kolmevuotisen ja yhteensä 11 miljoonan dollarin arvoisen sopimuksen Minnesota Wildin kanssa.
Heinäkuussa 2022 Wild kauppasi Talbotin Ottawa Senatorsiin vaihdossa Filip Gustavssoniin.
Heinäkuussa 2023 Talbot teki vapaana agenttina Los Angeles Kingsin kanssa yhden vuoden ja miljoonan dollarin arvoisen sopimuksen.
PSPP
PSPP on tilastotieteelliseen analyysiin suunniteltu vapaa ohjelmisto, joka toimii lähes kaikissa käyttöjärjestelmissä. Se on käytännössä samanlainen kuin SPSS muutamin poikkeuksin. Ohjelmassa ei ole muuttujien määrässä rajoituksia, eikä siihen tarvitse hankkia lisäosia, vaan siinä on kaikki valmiina.
Restonomiopiskelijayhdistys Pore ry
Restonomiopiskelijayhdistys Pore ry on Haaga-Helia Ammattikorkeakoulun Haagan kampuksen paikallisopiskelijayhdistys. Pore ry järjestää lukuvuoden aikana useita tapahtumia jäsenilleen. Merkittävimpiä tapahtumia ovat vuosijuhla tammikuussa, yhdistyksen pitkäaikaisin tapahtuma Mansku Marathon sekä ammattitaitoa kehittävä GastroAppro. Pore ry on perustettu vuonna 1991.
Pore ry:n tehtävänä on huolehtia Haagan kampuksen opiskelijoiden edunvalvonnasta ja tarjota ohjelmaa vapaa-ajalle tasapainoksi opiskelulle.
Pore ry:n organisaatio koostuu puheenjohtajistosta, hallituksen jäsenistä sekä varajäsenistä. Lisäksi yhdistyksellä on aktiivinen event team, joka ei ole osa hallitusta, mutta on mukana yhdistyksen toiminnassa. Pore ry:n alaisuudessa toimii useita kerhoja, joista suurimpana viinikerho Vinstituutti.
Viinikerho Vinstituutti
Vinstituutti on opiskelijoiden ylläpitämä viinikerho, joka järjestää tastingeja sekä muita tapahtumia. Kerhon tarkoitus on edistää opiskelijoiden alkoholituntemusta sekä rakentaa verkostoja ja urakehitystä. Vinstituutin toiminta ei rajoitu viineihin vaan tastingit kattavat myös panimotuotteita ja väkeviä alkoholijuomia eri puolilta maailmaa. Vinstituutti on perustettu vuonna 1992.
Yhdistyksen puheenjohtajat
Pore ry:n yhdistyksen puheenjohtajat
Asko Jussila
Asko Jussila (s. 26. tammikuuta 1963 Hämeenlinna ) on suomalainen jalkapallovalmentaja. Hän toimii Valkeakosken Hakan urheilutoimenjohtajana.
Jussila toimi Valkeakosken Hakan apuvalmentajana vuosina 2006–2014. Elokuussa 2012 hänet nimitettiin joukkueen tilapäiseksi päävalmentajaksi paikalta erotetun Sami Ristilän tilalle ja juhannuksena 2013 hänet valittiin samaan tehtävään Harri Kampmanin korvaajaksi.
Omalla pelaajaurallaan Jussila edusti Valkeakosken Koskenpoikia I ja II divisioonissa. Hän on toiminut myös seuran valmennuksessa sekä joukkueenjohtajana.
Finer Feelings
"Finer Feelings" on kappale Kylie Minoguen albumilta Let's Get to It (1991). Kappale on albumin neljäs ja viimeinen single ja se julkaistiin 13. huhtikuuta 1992. Kappaleen kirjoittivat ja tuottivat Mike Stock ja Pete Waterman.
Anton Alexander von Auersperg
Anton Alexander von Auersperg, käytti nimeä Anastasius Grün, (1806−1876) kreivi, oli itävaltalainen runoilija ja poliitikko. Hän arvosteli vapaamielisissä poliittisissa runoissaan Spaziergänge eines Wiener Poeten (1831) Klemens von Metternichin hallitusta ja ennusti runossa "Schutt" vapauden koittoa.
Auersbergin runon "Mannesträne" suomennos "Miehen kyyneleet" on julkaistu Leimun kokoelmassa Kevät-unelmia, (WSOY 1888).
Laivakorppu
thumb|250px|Kaksi erilaista laivakorppua. Laivakorppu on laivoissa ennen käytetty miehistön ruoka. Korput olivat pelkästä jauhoista ja vedestä tehtyjä lähes mauttomia keksejä, jotka oli paistettu kuin leipä ja sitten kuivatettu. Joissain resepteissä korpputaikinaan lisättiin myös suolaa. Korpputaikina vaivattiin vähällä vedellä ilman rasvaa tai nostatusaineita niin, että pelkkä vesi ja jauhot muodostivat kuivan ja tiiviin taikinan. Keksitaikina kaulittiin ja leikattiin muotoonsa, keksejä paistettiin leivinuunissa noin tunti, ja niiden annettiin kuivua uunissa jälkilämmöllä tai uunin ulkopuolella useita päiviä ennen pakkaamista kosteuden poistamiseksi.
Kuivina ja kovina hyvin säilyvät korput olivat yleensä liian kovia syötäviksi sellaisinaan, joten ne oli tapana murtaa ja kastaa vedessä, kahvissa tai muussa juomassa tai kastaa liemiruokaan. Laivakorput olivat Pohjois-Amerikan kultaryntäyksen aikaan myös monen uudisasuttajan ruokavaliota, ja ne saatettiin myös murustaa ja lisätä pannussa valmistettuun rasvapohjaiseen kastikkeeseen.
Näkkileipä muistuttaa laivakorppuja.
Suomen vesilaki
Suomen vesilaki voi tarkoittaa:
Carlos Valdés (kolumbialainen jalkapalloilija)
Carlos Enrique Valdés Parra (s. 22. toukokuuta 1985 Cali, Kolumbia) on kolumbialainen jalkapalloilija, pelipaikaltaan puolustaja. Hän edustaa Primera A:n Santa Fetä lainasopimuksella Major League Soccerin Philadelphia Unionista.
Seurajoukkueura
Valdés aloitti uransa kaudella 2005 Real Cartagenassa. Sittemmin hän edusti runsaan kolmen kauden ajan Kolumbian menestyneimpiin seuroihin lukeutuvaa América de Calia ennen siirtymistään Santa Fehen kesken kauden 2009. Hän saavutti Américassa Kolumbian liigan syysmestaruuden vuonna 2008 ja Santa Fessä Kolumbian cupin vuonna 2009. Hän toimi myös molempien joukkueiden kapteenina.
Tammikuussa 2011 Valdés siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Faryd Mondragónin kanssa. Hän vakiinnutti heti paikkansa joukkueen avauskokoonpanossa, ja Danny Califfin lähdettyä Unionista toukokuussa 2012 hänet nimettiin joukkueen kapteeniksi. Tammikuussa 2013 Valdés palasi kuitenkin lainasopimuksella entiseen seuraansa Santa Fehen.
Maajoukkueura
Valdés oli voittamassa Kolumbian nuorten maajoukkueen kanssa alle 20-vuotiaiden Etelä-Amerikan-mestaruutta vuonna 2005 ja Keski-Amerikan ja Karibian kilpailujen jalkapalloturnausta vuonna 2006. Hän kuului joukkueeseen myös vuoden 2005 nuorten MM-kilpailuissa.
Kolumbian A-maajoukkueessa Valdés debytoi vuonna 2008.
Saavutukset
Seurajoukkueet
Maajoukkueet
Histeria!
Histeria! on Warner Bros. Animationin tuottama yhdysvaltalainen Daytime Emmylla palkittu piirrossarja, jonka loi Tom Ruegger. Siitä tuotettiin yhteensä 52 jaksoa, jotka esitettiin Yhdysvalloissa Kids' WB:llä vuosien 1998–2000 aikana. Suomessa sarjaa esitti Nelonen vuosina 2000–2002 suomeksi tekstitettynä.
Toisin kuin Warnerin edelliset 1990-luvulla tuottamat sarjat Tiny Toons, Animaaniset ja Bittipää, Histerian tarkoitus viihdyttämisen lisäksi oli opettaa historiaa erilaisten parodioiden ja musikaalien kautta. Sarja on saanut myös paljon vaikutteita muun muassa vuoden 1978 ranskalaisesta animaatiosarjasta Olipa kerran ihminen ja minitelevisiosarjasta This is America, Charlie Brown.
Vastaanotto ja arvostelu
Wizard Magazine listasi vuonna 2001 Histerian sijalle 76 laatimassaan kautta aikain sadan parhaan animaatiosarjan listalla.
Oleh Bah’matjuk
Oleh Bah’matjuk (, s. 14. elokuuta 1974, Ivano-Frankivsk, Ivano-Frankivskin alue, Ukrainan SNT) on ukrainalainen oligarkki.
Toukokuussa 2014 Forbes-lehden Ukrainan painos arvioi Bah’matjukin varallisuudeksi 609 miljoonaa Yhdysvaltain dollaria. Edellisvuonna toinen julkaisu oli arvioinut omaisuudeksi 1,4 miljardia dollaria.
Suurliikemies Bah’matinjuk omaisuus on peräisin erityisesti maatalouteen liittyvistä liiketoimista. Bah’matinjukin hallitsema UkrLandFarming on vuokrannut 5 320 neliökilometrin laajuisen alueen maatalousmaata. Hänen Avantgard-yhtiönsä hallitsee Ukrainan kananmunatuotantoa ja kananmuniin pohjautuvia tuotteita. Yhtiötä on kritisoitu muun muassa epäreilusta hinnottelusta ja tuotantolaitosten (suurkanaloiden) lähistön ympäristöongelmista.
Syväaivostimulaatio
Hoitoa kokeiltiin alkujaan kivun hoitamiseen. Nykyään sillä hoidetaan vaikeita liikehäiriöitä, mihin se on hyväksytty hoitokeino Euroopan alueella ja Yhdysvalloissa. Euroopassa se on myös hyväksytty hoitokeinoksi epilepsiaan ja vaikeaan masennukseen.
Mohabbatein
Mohabbatein (suom. ”Rakkaustarinat”) on intialainen hindinkielinen draamaelokuva vuodelta 2000. Sen on ohjannut Aditya Chopra ja tuottanut hänen isänsä Yash Chopra. Mohabbatein oli vuoden toiseksi menestynein hindielokuva. Elokuva voitti neljä Filmfare Awards -palkintoa.
Syväaivostimulaatio
Toimintaperiaate
pienoiskuva|Näkymä edestä päin. Potilaan suussa olevat kojeet eivät liity aiheeseen. Syväaivostimulaatio ei paranna sairautta, vaan sen tarkoitus on helpottaa oireita ja lisätä elämänlaatua. Osa potilaista voi palata hoidon jälkeen takaisin työelämään.
Hoidossa potilaan aivoissa olevat elektrodit johtavat sähkösykäyksiä potilaan aivojen tiettyihin osiin generaattorin määräämässä tahdissa. Lääkäri säätää pulssien keston, jännitteen tason sekä taajuuden potilaalle sopivaksi. Potilas voi myös itse säätää laitteen tehoa kotonaan sekä pysäyttää ja käynnistää laitteen halutessaan.
Syväaivostimulaation täsmällistä toimintamekanismia ei tunneta. Pienitaajuuksinen stimulaatio aktivoi neuroneja, kun taas suuritaajuuksisella ärsytyksellä on estävä vaikutus. Se vaikuttaa myös hermoverkkojen oskillaatioon.
Parkinsonin taudin kohdalla arvellaan, että syväaivostimulaatio inhiboi hermosoluja ja stimuloi aksioneita aivoissa. Hoidon on osoitettu normalisoivan tavallisesta poikkeavaa oskillaatiota Subtalaamisessa tumakkeessa. Lisäksi se stimuloi aivojen ratayhteyksiä lievittäen näin motorisia oireita. Epilepsian kohdalla hoidon ajatellaan estävän tai häiritsevän epileptistä hermoverkostoa.
Uusilla suunnattavilla elektrodeilla stimulaatiota voidaan kohdentaa aivoissa. Suunnattavassa elektrodissa on kahdeksan kontaktipintaa ja elektrodeja on aivoissa kaksi. Potilaan laitteeseen voidaan asentaa erilaisia ohjelmia, mitä potilas voi itse valita kotonaan omalla säätölaitteella.
Kirurginen operaatio ja hoidon toteutus
pienoiskuva|Elektrodit asetetaan leikkauksessa potilaan aivoihin. Hoidossa potilaan aivoihin asennetaan sähköä johtavat elektrodit. Lisäksi asennetaan pulssia tuottava generaattori, joka lähettää sähkösykäyksiä aivojen elektrodeihin. Leikkauksen riskit ovat matalat ja se kajoaa aivoihin vain vähän.
Ennen operaatiota potilas tutkitaan neurologian tai neurokirurgian poliklinikalla. Hänelle tehdään psykiatrinen tutkimus sekä neuropsykologisia testejä. Potilaalle tehdään myös levodopa-testi. Potilaan aivot magneettikuvataan oikean sijainnin löytämiseksi. Elektrodien reitti suunnitellaan tietokoneohjelman avulla.
Ennen leikkausta potilas pestään antiseptisellä vaahdolla ja korvakäytävät puudutetaan voiteella. Hiukset poistetaan toimenpidealueelta. Pää puudutetaan ja kiinnitetään metallikehikkoon. Leikkaus tehdään puoli-istuvassa asennossa potilaan ollessa valveilla.
Asennusoperaatiossa potilaan kalloon porataan pieni aukko, jota pitkin elektrodi ohjataan oikeaan paikkaansa turvallista reittiä pitkin. Pulssigeneraattori asennetaan solisluun alapuolelle ihon alle. Nämä yhdistetään toisiinsa ihonalaisen johdon avulla. Leikkaus kestää yleensä noin 5-7 tuntia ja tehdään suurelta osin paikallispuudutuksessa potilaan ollen hereillä. Potilas nukutetaan vain hetkeksi. Leikkauksen jälkeen potilas siirretään vuodeosastolle, jossa stimulaatio käynnistetään. Seuranta jatkuu muutamia päiviä vuodeosastolla.
Parkinsonin taudin kohdalla lääkitys keskeytetään 12 tunniksi laitteen säätöjen tekemiseksi. Näin vältetään lääkkeiden säätöjen tekemistä sekoittava vaikutus. Ensimmäisen puolen vuoden aikana säätöjen tekemisestä vastaa kliinikko, joka on yleisesti neurologi. Säätöjä joudutaan tekemään useita kertoja asennuksen jälkeen oikeiden asetusten löytämiseksi.
Epileptisen kohtauksen riskin vuoksi operaation jälkeen tulee kolmen kuukauden ajokielto.
Generaattori ehtyy yleensä 3-5 vuodessa, jonka jälkeen on asennettava uusi virtalähde. Joidenkin ladattavien virtalähteiden laskennalliseksi kestoksi on esitettu jopa 20 vuotta. Virtalähteen vaihto voidaan tehdä paikallispuudutuksessa. Laite on mahdollista poistaa kehosta myöhemmin, mikäli potilas haluaa.
Pit
Pit voi tarkoittaa seuraavia:
Syväaivostimulaatio
Parkinsonin tauti
Syväaivostimulaatio vähentää hidastuneisuutta ja vapinaa Parkinsonin taudissa. Se lievittää vapinaa merkittävästi 30–80%:lla hoitoa saavista. Hoito lisää huomattavasti päivän toimintakykyistä aikaa ja parantaa potilaan elämänlaatua. Oikeilla säädöillä voidaan vähentää levodopa-lääkityksen määrää, ja parhaissa tapauksissa se on voitu lopettaa kokonaan joksikin aikaa. Hoito ei estä tautia etenemästä.
Hoito on otettu Parkinsonin taudin Käypä hoito -suosituksiin. Se on nykyisin yleisin kirurginen toimenpide taudin edenneessä muodossa ja on syrjäyttänyt talamo- ja pallidotomia-aivoleikkaukset lähes kokonaan. Yleensä hoitoa saavat ovat sairastaneet tautia 10 vuotta, mutta monet 7,5 vuotta sairastaneet voivat myös hyötyä hoidosta. Laite voidaan asentaa tautia 5 vuotta sairastaneelle. Siitä ei ole hyötyä Parkinson plus -tautia sairastaville. Nykytiedon valossa mitä aikaisemmin laitteen käyttö aloitetaan, sitä parempana toimintakyky säilyy sairauden edetessä.
Hoitoa käytetään vain vaikeissa, taudin edenneissä tapauksissa, kun potilaalla on yhä levodopa-vaste, eikä lääkehoito auta riittävästi motorisiin oireisiin. Hoito lievittää tehokkaasti lääkeresistenttiä vapinaa. Tietyt geenimutaatiot voivat heikentää hoidon toimivuutta. Niiden olemassaolo voidaan havaita geenitestillä. Syväaivostimulaatiohoitoa ei voida tehdä potilaille, joilla on korkea ikä, huono kognitio tai joitain eräitä perussairauksia. Huonosti hoidettu diabetes ja hoitamaton verenpainetauti estävät hoidon. Pääsääntöisesti potilaan on oltava alle 80-vuotias, eikä hänellä saa olla dementiaa.
Parkinsonin taudin hoidossa käytetään suuritaajuuksista stimulaatiota. Hoito on tehokas ainakin 5 vuoden ajan. Hoidon teho voi hiipua osalla potilaista, mutta osalla se voi toimia yli kymmenen vuottakin. Oireiden edetessä uusien säätöjen voi auttaa oireisiin.
Epilepsia
Hoito soveltuu epilepsiaan, kun sairaus on vaikea ja kohtauksia esiintyy lääkityksestä huolimatta. Epilepsiakohtaukset harvenevat siitä, mitä ne ovat olleet ennen hoitoa. Eräässä tutkimuksessa kohtaukset vähenivät 29% laitteen käytön myötä. Kahden vuoden seurannassa noin puolella potilaista kohtaukset vähenivät puolella. Hoito vähentää ja lieventää kohtauksia vaikeassa epilepsiassa muun hoidon osana.
Epilepsiaan liittyvää hoito on mahdollista Euroopassa, mutta ei hyväksytty Yhdysvalloissa. Toisin kuin parkinsonin taudissa, epilepsiassa ei hoitoa anneta jatkuvasti, vaan yhden minuutin verran kerrallaan.
Vaikea masennus
Hoitoa on kokeiltu heikosti hoidettavissa olevaa vaikeaa masennusta sairastavilla. Tulokset ovat olleet hyviä. Vaikeassa ahdistuksessa hoitoa on kohdistettu aivojen mielihyvään, mielialaa ja palkkiontunnetta sääteleville alueille. Hoidosta on aiheutunut vain vähän sivuvaikutuksia potilaille useimmissa tutkimuksissa.
Hoitoa voidaan käyttää vaikean masennuksen hoitoon Suomessa. Se saattaa vakiintua osaksi taudin hoitoa tulevaisuudessa.
Pakko-oireinen häiriö (OCD)
Jotkin tautia sairastavat ovat huomanneet pakko-oireiden vähentyneen hoidon seurauksena. Tutkimukset vahvistivat tämän. Stimulaatio lisäsi potilailla estottomuutta ja impulsiivisuutta, mikä palautui tavalliseksi kun stimulaatiota säädettiin vähäisemmälle.
Hoitoa voidaan käyttää Euroopassa taudin hoitoon, mutta tutkimusta ei ole vielä merkittävästi.
Muut sairaudet
Hoito voi auttaa myös sellaisissa liikehäiriösairauksissa, joiden oireina on vapinaa tai vääntävää liikettä. Syväaivostimulaatiota käytetään yleistyneen dystonian hoidossa muiden hoitokeinojen ohella.
Sen käyttöä on tutkittu Alzheimerin tautiin, sarjoittaiseen päänsärkyyn ja vaikeisiin kiputiloihin. Lisäksi sen soveltuvuutta on myös tutkittu lihavuuden hoitoon ja muistisairauksiin. Syväaivostimulaatio aiheutti eräällä Alzheimerin tautia sairastavalla muistikuvia menneistä tapahtumista osana toisen sairauden hoitoa. Tutkimuksissa ei kuitenkaan ole edistytty vielä. Myös Touretten oireyhtymän hoitoa on tutkittu.
Syväaivostimulaatiota on myös kokeiltu riippuvuuden hoidossa, mutta tulokset ovat olleet ristiriitaisia, eikä syväaivostimulaatiota suositella hoitokeinoksi ainakaan tällä hetkellä.
Riskit ja mahdolliset seuraukset
Syväaivostimulaation suurimmat riskit liittyvät infektion saamiseen (riski 0-15%) ja aivoverenvuotoon (riski 0-10%). Myös iho saattaa kulua generaattorin kohdalta, johdot saattavat mennä rikki (0-15%) tai osat liikkua paikaltaan (0-3%).
Pysyvinä sivuvaikutuksina on joillain myös havaittu seksuaalivietin lisääntymistä, virtsaamisvaikeuksia, vaikeuksia löytää oikeita sanoja sekä muistivaikeuksia. Myös ohimenevä hypomania on mahdollinen. Potilailla tulee tavanomaisesti pientä painonnousua pakkoliikkeiden loputtua. Ihonalaiset johdot saattavat tuntua kiristäviltä. Hoito saattaa myös aiheuttaa kihelmöintiä ja huimausta.
Hoito voi Parkinsonin taudissa hidastaa potilaan työmuistia, ajattelun ketteryyttä sekä sanallista ilmaisua. Se ei kuitenkaan lisää kognitiivisia ja psykiatrisia oireita kaikilla. Kun stimulaation vaikutukset kohdistuvat aivojen assosiatiivisille ja limbisille alueille, voi tämä aiheuttaa potilaalle uusia mieliala- tai käytösoireita. Epilepsiaa sairastavilla on havaittu muistivaikeuksia. Hoito kuitenkin lisää toimintakykyä yleisesti.
Riskien välttämiseksi potilaan tulee vähentää alkoholin käyttöä kuukausi, pari ennen operaatiota. Tupakointi on lopetettava 6-8 viikkoa ennen operaatiota. Luontaistuotteiden, kuten kalaöljyn ja C-vitamiinin, käyttö on lopetettava kahta viikkoa ennen leikkausta.
Leikkauksen jälkeen kirurgisia toimenpiteitä varten tarvitaan antibioottisuojaus. Laite on suljettava mm. sydänfilmiä varten.
Asennuksen jälkeen potilaan on syytä vältellä suuria magneettikenttiä, joita syntyy esimerkiksi hitsaamisessa. Uusilla laitteilla potilas voidaan nykyään magneettikuvata. Magneettikenttiä syntyy myös induktioliedessä. Lentokentän turvatarkistuksessa käytettävät laitteet voivat hälyyttää syväaivostimulaatio-laitteistosta, sekä aiheuttaa niihin hetkellisiä muutoksia. Operaation jälkeen potilaalle annetaan dokumentit, jotka voi esittää lentokentällä.
Hoito Suomessa
Kaikki Suomen 5 yliopistosairaalaa tarjoavat syväaivostimulaatiota liikehäiriöihin, Tampereen yliopistollinen sairaala on profiloitunut myös epilepsian ja psykiatristen sairauksien hoitoon. Hoito tehdään Suomessa aina yliopistosairaalassa, sillä aivoihin kajoavat toimenpiteet vaativat huolellista tutkimusta.
Tampereen yliopistollinen sairaala tekee eniten syväaivostimulaatioleikkauksia maailmassa. Yliopiston mukaan sen osaaminen on maailman huippua ja yliopiston erikoislääkärien osaamista hyödynnetään hoitolaitteen tutkimuksessa ja kehittämisessä. Syväaivostimulaatiohoidot on aloitettu Suomessa 1990-luvulla. Ensimmäinen operaatio tehtiin Helsingissä vuonna 1995. Ensimmäinen suuntaava elektrodi asennettiin vuonna 2017 Parkinsonin tautia sairastavalle miehelle Helsingin ja Uudenmaan sairaanhoitopiirissä.
Hoitoa annetaan sellaisille potilaille, joilla on neurologisia sairauksia, mihin ei lääkehoito tai muut hoitomuodot auta. Vuonna 2016 hoitoa saaneista 75% sairasti Parkinsonin tautia. Leikkauksen hinta oli noin 30 000–40 000 euroa vuonna 2011.
Teknisiä ominaisuuksia
Elektrodit tehdään yleisesti platina-iridium-seoksesta.
Elektrodin jännite parkinsonin taudin hoidossa on yleensä 2-5 volttia. Pulssin tavanomaisimmin käytetty taajuus on 130 hertsiä ja leveys 60 mikrosekuntia. Jännitteen, taajuuden ja pulssin leveyden kasvattaminen lisää virrankulutusta ja lyhentää patterin käyttöikää.
Merkittäviä laitteistonvalmistajia alalla ovat Medtronic, Boston Scientific, Abbott, Beijing Pins ja SceneRay.
Zorzi
Zorzi on seuraavien italialaisten henkilöiden sukunimi:
Dave Thorpe
Dave Thorpe (s. 29. syyskuuta 1962) on brittiläinen motocrosskuljettaja. Hän voitti motocrossin maailmanmestaruuden isoimmassa eli 500-kuutioisten luokassa vuosina 1985, 1986 ja 1989.
Saksalaiskansallinen kansanpuolue
Saksalaiskansallinen kansanpuolue (Deutschnationale Volkspartei, DNVP) oli kansalliskonservatiivinen puolue Saksassa Weimarin tasavallan aikana. Ennen Saksan kansallissosialistisen työväenpuolueen valtaannousua se oli suurin kansallismielinen puolue Weimarin tasavallassa ja siihen kuului nationalisteja, monarkisteja, völkisch-radikaaleja ja antisemiittejä. Puolue sai tukea Pangermaaniselta liitolta, joka uskoi Saksan kansan ylemmyyteen muihin kansoihin verrattuna.
Historia
DNVP syntyi vuonna 1918 kahden konservatiivipuolueen yhdistyessä ja yhden liberaaliin puolueeseen kuuluneen ryhmittymän liittyessä mukaan.
Alkuun DNVP oli hyvin hajanaisista ryhmittymistä muodostunut ja sen poliittinen linja oli epäselvä. Puolueeseen kuului muun muassa hallituksiin kuuluneita konservatiiveja kuten Arthur von Posadowsky-Wehner ja Clemens von Delbrück, suurmaanomistajia kuten Martin Schiele ja Gustav Roesicke, ammattiyhdistysjohtajia kuten Franz Behrens ja Wilhelm Wallbaum, pangermanismin kannattajia kuten Alfred Hugenberg ja Käthe Schirmacher, sekä antisemitistejä kuten Albrecht von Graefe-Goldebee ja Wilhelm Bruhn. Sen edustajia yhdisti lähinnä vastustus Weimarin kansalliskokouksen päätöksiä kohtaan, joihin se ei oppositiossa voinut vaikuttaa.
DNVP:n ulkopoliittiset asiantuntijat olivat alun perin valmiit hyväksymään Yhdysvaltain presidentti Woodrow Wilsonin "14 kohdan" mukaisen Versailles’n rauhan toivossa, että tämä olisi hillinnyt ranskalaisten vaatimuksia. Puolue kuitenkin asettui lopulta vastustamaan rauhaa Kuno von Westarpin ja muiden arkkikonservatiivien vaikutuksesta ja äänesti 22. kesäkuuta 1919 kansalliskokouksessa rauhansopimusta vastaan. Samoin teki myös Gustav Stresemannin johtama kilpaileva Saksan kansallispuolue.
Syyskuussa 1919 DNVP asetti komitean suunnittelemaan puolueohjelmaa. Alkuaikoina sen keskeisimpänä tavoitteena oli monarkian palauttaminen Saksaan, ja oli itsestäänselvyys, että se äänesti Saksan uutta tasavaltaista perustuslakia vastaan. Ajan myötä puolue siirtyi kannattamaan autoritaarisen valtion muodostamista.
Loppuvuonna 1923 DNVP:n johtohahmot Oskar Hergt ja von Westarp lähestyivät Reichswehrin komentaja Hans von Seecktiä aikeenaan nostaa hänet valtakunnankansleriksi. Valtakunnankansleri Stresemann oli päättänyt lopettaa vastarinnan Ruhrin miehitystä kohtaan, mitä DNVP ei voinut hyväksyä. Von Seeckt kieltäytyi kuultuaan neuvonantajiaan. Stresemann pyrki myöhemmin saamaan DNVP:n hallituspuolueeksi, mutta puolueen valtaosa ei ollut tähän suostuvainen. Osa DNVP:n jäsenistä olisi ollut valmis toimimaan osana konservatiivisemman Karl Jarresin johtamaa hallitusta. Tilanne muuttui kuitenkin Adolf Hitlerin johtaman epäonnistuneen oluttupavallankaappauksen vuoksi äkillisesti, eikä odotettua vallan siirtymistä oikeiston käsiin tapahtunut.
Vuonna 1924 DNVP vastusti kiihkeästi Dawesin suunnitelmaa, joka käsitteli Saksan sotakorvauksien maksamista. Puolueen mukaan suunnitelma oli rinnastettavissa "toiseen Versailles’in". Tämä kuitenkin siirsi keskustelun DNVP:n hallitsemasta sisäpolitiikasta ulkopoliittiseen kysymykseen, mikä antoi muille puolueille poliittista pääomaa sitä vastaan, ja DNVP:tä kritisoitiinkin sen vastustuksesta kansakunnan edulle. Lisäksi puolueen välit tehtailijoihin vahingoittuivat, sillä Dawesin suunnitelma olisi hyödyttänyt teollisuusalaa suuresti. Puolue sai tästä huolimatta 19,5 prosentin kannatuksen valtiopäivävaaleissa 1924 toukokuussa, mikä oli lähes kaksi kertaa edellisiä vaaleja enemmän, ja 96 paikkaa valtiopäiville.
1920-luvulla DNVP kokeili hetken aikaa lievästi maltillisempaa linjaa, mikä johti kannatuksen laskuun ja paluuseen vanhalle jyrkälle linjalle. Vuosikymmenen loppua kohti puolueen alempisäätyiset kannattajat alkoivat siirtyä natsien joukkoihin, jolloin DNVP jäi yhä leimallisemmin ylemmän keskiluokan ja yläluokan käsiin. Alfred Hugenbergista tuli puolueen puheenjohtaja vuonna 1928. Hänen johtajakaudellaan jyrkemmin oikeistolainen linja jälleen korostui.
Vuonna 1931 DNVP, NSDAP ja Stahlhelm-järjestö muodostivat epävakaan liiton nimeltä Harzburger Front. DNVP:n tavoitteena oli päästä kontrolloimaan ja suitsimaan kansallissosialisteja, mutta kävikin toisinpäin ja DNVP ajautui itse apupuolueen asemaan.
Vuonna 1932 DNVP oli ainoa merkittävä ryhmä, joka tuki Franz von Papenia tämän lyhyellä kanslerikaudella. Myöhemmin puolue toimi kansallissosialistien hallituskumppanina ja tuki valtalakia, jolla Adolf Hitler hankki itselleen diktaattorin valtuudet.
Valtakunnankansleri Hitlerin kärsivällisyydessä konservatiivisia liittolaisiaan kohtaan oli suuria puutteita, ja pian DNVP:n edustajat Hitlerin ensimmäisessä kabinetissa ajettiin eroamisen partaalle ja ylikin. Hieman myöhemmin heidät pakotettiin liittymään kansallissosialistiseen puolueeseen tai siirtymään sivuun politiikasta kokonaan. DNVP:n toiminta loppui vuonna 1933.
Sodan jälkeen
Toisen maailmansodan jälkeen DNVP:tä ei Saksassa juuri yritetty herättää henkiin, kun konservatiiveja ja keskiryhmiä varten perustettiin Saksan kristillisdemokraattinen unioni, jonka perustajissa oli DNVP:n ja lisäksi Deutsche Demokratische Partein, DVP:n ja Bayerische Volkspartein entisiä kannattajia. Länsi-Saksan sisäministerinä vuosina 1950–1953 toiminut kristillisdemokraattien Robert Lehr oli entinen DNVP:n poliitikko.
Jouko Alhainen
Jouko Alhainen on humppilalainen luontoaktiivi, kurkien tutkija ja luontoyrittäjä, joka rakentaa lintutorneja. Suuri osa Suomen lintutorneista on Alhaisen rakentamia ja suunnittelemia.
Lintutorneja Alhainen rakentaa yrityksensä Taigabird Oy:n kautta, joka on ympäristö-, luonto- ja matkailupalveluihin erikoistunut yritys. Taigabird pyörittää myös Sääksisäätiön Kangasalan Pohtionlammella sijaitsevan Pohtiolammen sääksikeskuksen kahvila- ja luontomatkailutoimintaa. Hän pyöritti myös Humppilassa Taigabirdin Humppilan lohi ja Perhospuisto - kohdetta.
Lintutornien rakentaja
Alhainen on rakentanut Suomeen yli sata lintutornia ja suunnitellut kaksi sataa. Hän on rakentanut myös Suomen suurimman lintutornin, Kärjenkallion lintutornin, joka sijaitsee Puurijärven ja Isonsuon kansallispuistossa Kokemäellä. Tämän kahdeksankulmaisen tornin korkeus on 20 metriä ja sisähalkaisija 8,7 metriä.
Toiminta kurkien parissa
Alhainen on hoitanut loukkaantuneita kurkia 1980-luvulta lähtien yhteensä noin 50 yksilöä. Alhainen hoitaa kurjet pihapiirissään kuntoon ja mahdollisuuksien mukaan palauttaa ne takaisin luontoon ja vapauteen. Pisimpään Alhaisella hoidossa ollut kurki on jo lähes 30-vuotias ”Kookka”, joka jäi orvoksi nuorena menetettyään lentokykynsä. Vuonna 2012 esitettiin Yle TV1:llä ensi kertaa 27-minuuttinen televisiodokumentti Kurkikuiskaaja, jossa seurataan lähes vuoden ajan Alhaista ja hänen hoitamiaan kurkia.
Alhainen on myös rengastanut satoja kurkia. Hän on BirdLife Suomen kurkien suojelutoiminnasta vastaavan kurkityöryhmän jäsen. Alhainen on ollut mukana kurkien värirengastuksissa, satelliitti- ja radiolähetinseurannoissa, myös Unkarissa ja Tunisiassa. 1990-luvulla Alhainen oli mukana kansainvälisessä lumikurjen suojelussa Iranissa.
Luontoaktivisti
Alhainen oli yksi harvoista paikallisista, joka osallistui vuonna 1979 Koijärvi-liikkeen toimintaan. Vuonna 2009 julkaistussa kirjassa Kahleissa Koijärvellä, Alhaista haastatellaan tapahtumista. Sittemmin Alhainen on ollut vahvasti mukana muun muassa Forssan Konikallion liito-oravametsien suojelussa Lounaisen Sisä-Suomen luonnonsuojeluyhdistyksen puheenjohtajana ja erilaisissa kosteikkosuojeluhankkeissa.
Mani (mytologia)
Mani on useiden Brasilian intiaanikansojen mytologiassa kulttuuriheeros, joka takasi kansalleen ravinnonsaannin. Hän kertoi, että vuoden kuluttua hänen kuolemastaan ihmiset löytäisivät aarteen. Lupaus toteutui, kun ihmiset ottivat käyttöönsä maniokin, intiaanien tärkeimmän ravintokasvin.
Kultakutri (romaani)
Kultakutri on Mika Waltarin kirjoittama pienoisromaani, joka kertoo Maire-nimisen naisen tarinan. Romaani on tunnelmaltaan synkkä, ja siinä on suorasukaisia kuvauksia lapsen seksuaalisesta hyväksikäytöstä, prostituutiosta ja henkirikoksista. Waltari kirjoitti romaanin vuonna 1946, mutta WSOY kieltäytyi aluksi julkaisemasta sitä.